kardosdrur/scandi-wiki huggingface dataset:
Yangjiang

Yangjiang (kinesisk: 阳江; pinyin: Yángjiāng) er en by på præfekturniveau i den vestlige del af provinsen Guangdong ved Kinas kyst til det Sydkinesiske Hav. Befolkningen anslås (2004) til 	2.628.000 indbyggere, og har et areal på 7.813,4 km². Den grænser mod vest til  Maoming, mod nord til Yunfu, og i øst til  Jiangmen.

Administration

Bypræfekturet Yangjiang administrerer fire administrative enheder på amtsniveau, hvoraf et er et distrikt, et er en by på amtsniveau og to er amter:

Jiangcheng distrikt (江城区)  453 km², 630.000 indbyggere
Yangchun by (阳春市)  4.055 km², 1,05 mio. indbyggere
Yangdong amt (阳东县) 2.043 km², 440.000 indbyggere; hovedbyen hedder Dongcheng 
Yangxi amt(阳西县) 1.271 km², 470.000 indbyggere; hovedbyen hedder Zhilong

Trafik
Kinas rigsvej 325 (Guangnan-veien) løber gennem området. Den fører vestover fra Guangzhou i Guangdong til Nanning til den autonome region Guangxi.

Økonomi
Af stor betydning for præfekturets økonomi er knive, lak, sojabønner og fiskeri. 60 procent af den kinesiske produktion, og 80 procent af eksporten af knive finder sted i Yangjiang. Produktionen af drager er en tradition i præfekturet som går tilbage til 600-tallet. 

Det svært store Yangjiang kernekraftværk er under bygning (2009) i Dongping i amtet Yangdong i bypræfekturet. Da byggeriet startede i december 2008 var dette det  største kernekraftværksprojekt i Folkerepublikken Kinas historie. Effekten vil efter planerne blive 2.000 MW.

Lang strand
Bypræfekturet er kendt for sølvstranden Ten Li på øen Hailing. Den er på 7,4 km, og skal dermed være verdens længste sandstrand.

Bypræfekturer i Guangdong
Nadia Hasnaoui

Nadia Hasnaoui (født 10. juni 1963) er en norsk tv-vært, som har ledet programmer på både TV 2 Norge og NRK.

I maj 2010 var hun vært ved Eurovision Song Contest 2010 i Telenor Arena, sammen med Erik Solbakken og Haddy N'jie.

Hun modtog TV-prisen i 2010.

Eksterne henvisninger 
 

Tv-værter fra Norge
Værter ved Eurovision Song Contest
Yunfu

Yunfu (forenklet kinesisk: 云浮, pīnyīn: Yúnfú) er en by på præfekturniveau i den vestlige del af Guangdong-provinsen i Folkerepublikken Kina. Den grænser til Zhaoqing i nord, Foshan i øst, Jiangmen og Maoming i sydvest, Yangjiang i syd og den autonome region Guangxi i vest.

Administrative enheder 
Yunfu består af et bydistrikt, tre amter og et byamt:
 Bydistriktet Yuncheng (云城区), 762 km², 280.000 indbyggere;
 Amtet Xinxing (新兴县), 1.520 km², 450.000 indbyggere;
 Amtet Yunan (郁南县), 1.966 km², 480.000 indbyggere;
 Amtet Yun'an (云安县), 1.231 km², 310.000 indbyggere;
 Byamtet Luoding (罗定市), 2.300 km², 1,09 millioner indbyggere.

Trafik 
Kinas rigsvej 324 fører gennem området. Den går fra Fuzhou i provinsen Fujian og gennem Guangdong, Guangxi, Guizhou, og ender i Kunming i Yunnan.

Bypræfekturer i Guangdong
Pacta sunt servanda

Pacta sunt servanda (latin: Aftaler skal holdes) er det grundlæggende juridiske princip inden for aftaleret, civilret og international ret om, at aftaler skal holdes.

Aftalelovens § 1 bygger på dette princip.

Princippet bygger på, at parterne, eftersom de selv har fastlagt indholdet af aftalen, også skal holde sig til det. Hvis en part bryder en klausul eller bestemmelse, kan modparten tvangsfuldbyrde eller ophæve aftalen.

Jura
Retsvidenskab
Obligationsret
Juridiske begreber
Tournoi Espoirs de Toulon

Tournoi Espoirs de Toulon ("Håbets turnering i Toulon") er en prestigefyldt fodboldturnering, der afholdes hvert år i Toulon og omegn i Frankrig for inviterede U/21-landshold. Frankrig har domineret turneringen med 11 sejre og 11 tabte finaler, mens Brasilien har vundet seks gange. Danmark har deltaget én gang, i 2010, hvor holdet nåede finalen, hvor det blev til et 2-3 nederlag til Elfenbenskysten.

Turneringen blev grundlagt som en klubturnering i 1967, men siden 1974 har den været udelukkende for landshold. Der er tale om en privat afholdt turnering, der ikke støttes af nationale eller internationale organisationer. Der deltager otte hold, der opdeles i to grupper, hvor holdene spiller alle mod alle. De to bedste i hver gruppe spiller semifinaler, og vinderne heraf mødes i finalen, mens taberne spiller om tredjepladsen. Spilletiden er 80 minutter i alle kampe, hvilket er begrundet i, at der normalt kun er to dage mellem hver kamp. 

Fodboldturneringer
Etableret i 1967
Fodbold i Frankrig
Landkreis Altenkirchen (Westerwald)

Landkreis Altenkirchen er en landkreis  i den nordlige del af den  tyske delstat  Rheinland-Pfalz. Administrationen ligger i byen Altenkirchen og den befolkningsmæssigt største by er  Betzdorf.

Kreisen ligger i landskabet Westerwald længst mod nord i Rheinland-Pfalz.

Geografi 
Landkreis Altenkirchen (Westerwald) har et areal på 642 kvadratkilometer.

Landkreis Altenkirchen er den nordligste  Kreis i Rheinland-Pfalz. Den omfatter den nordligste del af Westerwald og den sydligste del af Siegerland (også kaldt Oberkreis). Wildenburgische Land der er opkaldt efter Grevskabet Wildenburg  ligger nord for floden Sieg. Andre floder i området er Wied og  Nister.

Nabolandkreise 
Landkreisen grænser (med uret fra nord) til  Rhein-Sieg-Kreis, Oberbergischen Kreis, Kreis Olpe og Kreis Siegen-Wittgenstein (alle i Nordrhein-Westfalen) samt til  Westerwaldkreis og  Landkreis Neuwied (begge i Rheinland-Pfalz).

Byer og kommuner

Landkreisen havde   indbyggere pr.

Kilder og henvisninger 

 Officielt websted 

Rheinland-Pfalz' geografi
Landkreis i Rheinland-Pfalz
Harriet Harman

Harriet Ruth Harman (formelt The Right Honorable Harriet Harman QC MP, født 30. juli 1950 i Marylebone, London) er en britisk politiker, der har været medlem af Underhuset siden 1982, valgt for Labour. Hun var fra 11. maj til 25. september 2010 fungerende partiformand og dermed leder af oppositionen, efter Gordon Brown trak sig tilbage fra posten efter valgnederlaget samme år. I Gordon Browns regering var hun kvinde- og ligestillingsminister fra 2007. 

Harman er uddannet bachelor i statskundskab fra University of York. Hun arbejdede som jurist ved National Council for Civil Liberties fra 1978 til 1982 og blev valgt til Underhuset ved et suppleringsvalg i 1982.

Eksterne henvisninger 

 Harriet Harmans officielle hjemmeside

Leder af den officielle opposition (UK)
Næstformænd for Labour (UK)
Lords Keeper of the Privy Seal
Ledere af Underhuset
Ligestillingsministre fra Storbritannien
Landkreis Neuwied

Landkreis Neuwied er en landkreis i delstaten Rheinland-Pfalz i Tyskland. Administrationsby er byen   Neuwied.  

Kreisen ligger i landskabet Westerwald i den nordlige del af Rheinland-Pfalz og strækker sig fra  Koblenz i syd til delstatsgrænsen til  Nordrhein-Westfalen mod nord.

Byer og kommuner
Kreisen havde   indbyggere pr.    

I kommunen ligger administrationsbyen og syv forbundskommuner (Verbandsgemeinden) med 61 kommuner.

Eksterne henvisninger 

 Officielt websted

Rheinland-Pfalz' geografi
Landkreis i Rheinland-Pfalz
Lis Noer

Lis Noer Holmberg (født 22. februar 1930 i Bogense, død 23. januar 2020 i Odense) var en dansk politiker, der var medlem af Odense Byråd fra 1981 samt medlem af Folketinget for Centrum-Demokraterne i Odense Sydkredsen fra 10. maj 1988 til 21. september 1994. Hun blev valgt for Centrum-Demokraterne, men fra 21. januar 1993 var hun løsgænger og fra 27. januar samme år medlem af Venstre.

Lis Noer var handels- og kontoruddannet og var fra 1968 til 1973 ansat i forsikringsselskabet Haand i Haand. Fra 1973 til 1979 var hun sekretær på Odense Sygehus, og fra 1980-1984 medhjælpende hustru i ægtefælles virksomhed. 1987-1988 var hun atter sekretær på Odense Sygehus. 

I Folketinget var hun bl.a. sit partis arbejdsmarkedsordfører, og var fra 1989 til 1990 tillige formand for Folketingets Arbejdsmarkedsudvalg. I 1991 nedlagde hun sit hverv som ordfører i protest mod at Mimi Jakobsen under finanslovsforhandlingerne afviste at gå med til besparelser på dagpenge og kontanthjælp. Utilfredsheden kulminerede, da hun i 1993 forlod partiet efter dets regeringsdannelse med Socialdemokratiet. Kort efter meldte hun sig ind i Venstre.

Kilde 
 Folketinget efter valget den 12. december 1990 

Personer fra Bogense
Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra CD
Tidligere folketingsmedlemmer fra Venstre
Løsgængere i Folketinget i 1900-tallet
Medlemmer af Odense Byråd
Haand i Haand

Haand i Haand A/S var et dansk forsikringsselskab, der blev etableret i 1890. Selskabet fusionerede i 1974 med Hafnia Forsikring. 

Selskabet blev stiftet d. 24. februar 1890 af københavnske handelsforeninger på initiativ af grosserer G.M. Grunth. Selskabets navn var da: Handelsstandens Syge- og Begravelsesforsikrings-Selskab og G.M. Grunth blev selskabets administrator. I 1891 overdroges syge-forsikringsafdelingen til Syge-Assurance-Selskabet „Haand i Haand", som var stiftet d. 24. februar 1891 af G.M. Grunth og particulier N.E. Hellfach, medens begravelsesforsikringsvirksomheden fortsattes af Handelsstandens Begravelsesforsikrings Selskab. Den 24. juni 1892 omdannedes Syge-Assurance-Selskabet „Haand i Haand" til et aktieselskab under navnet: Aktieselskabet Haand i Haand, hvis stiftere var G.M. Grunth og kasserer Emil Petersen. Selskabet lå i Nygade 4 i København.

Direktion i året 1950 var: Fritz Løppenthien (f. 1891) adm. direktør og overretssagfører Holger Hede (f. 1894) jur. direktør.

Kilder 
 Danmarks ældste forretninger 1100-1911, Kraks Forlag 1950

Etableret i 1890
Ophørt i 1974
Skadesforsikringsselskaber i Danmark
Tidligere virksomheder i København
Metropol (København)

Metropol var en dansk biograf, der skiftede placering flere gange, og senest var beliggende i Rådhusarkaden i Industriens Hus, København.

Biografen åbnede som Palladium i januar 1938 med musicalen Tre smarte piger som premierefilm. Biografen blev fra starten kendt for sit kinoorgel. Den oprindelige bygning blev nedrevet i 1977, men biografen åbnede igen i 1979 i det dengang nyopførte Industriens Hus. Den er senest ombygget i 2005 og genåbnede derefter under navnet Metropol. Oprindeligt var biografen drevet af Palladium Film, men de senere år var den ejet af Nordisk Film.

I juni 2010 lukkede biografen som følge af en større ombygning af Industriens Hus.

Historie 

Metropol Teatret begyndte i 1914 i Mikkel Bryggers Gade 8, hvor Emperie Biografen var åbnet et år forinden i 1913. Omdøbt til Metropol forblev biografteatret på adressen indtil 1923, hvor biografsalen ændrede navn til Grand Teatret. Metropol flyttede til Frederiksberggade 16, ind i den ikoniske jugendstil bygning på hjørnet, som oprindeligt var opført i 1908 til stormagasinet Varehuset Frederiksberggade. Efter bygningen blev indrette som biografteater, blev den kendt i københavnermiljøet som Metropol bygningen. Biografen lå i bygningen frem til 1980, men med en ombygning i 1960, der udvidede salen med en balkon, som i dag er tøjforretning, og øgede sædeantallet fra oprindelige 531 pladser til 716. I 2005 blev Palladium biografen i Industriens Hus omdøbt til Metropol. Palladium tilhørte oprindeligt filmselskabet A/S Palladium, men det solgte biografteatret til Nordisk Films Biografer i 1979.

Kilder

Etableret i 1938
Ophørt i 2010
Biografer i København
Vesterbro
Edson Braafheid

Edson Braafheid (født 8. april 1983 i Paramaribo, Surinam) er en surinamsk født hollandsk fodboldspiller, der spiller som venstre back. Gennem karrieren har han blandt andet optrådt for de hollandske klubber FC Utrecht og FC Twente, for tyske FC Bayern München og Hoffenheim samt for den skotske storklub Celtic F.C.

Landshold 
Braafheid står (pr. april 2018) noteret for ti kampe for Hollands landshold, som han debuterede for den 11. februar 2009 i et opgør mod Tunesien. Han var en del af den hollandske trup til VM i 2010.

Eksterne henvisninger 

Fodboldspillere fra Holland
Fodboldspillere fra FC Utrecht
Fodboldspillere fra FC Twente
Fodboldspillere fra FC Bayern München
Fodboldspillere fra Celtic F.C.
Fodboldspillere fra TSG 1899 Hoffenheim
Fodboldspillere fra SS Lazio
Deltagere ved verdensmesterskabet i fodbold 2010
Sandrew Metronome

Sandrew Metronome er et skandinaviskt filmdistributionsselskab, der blev grundlagt i 1990 ved en fusion af danske Metronome og svenske Sandrews.

Virksomheden blev 1996 overtaget af Sandrews og norske Schibsted med hver 50 procent, men er siden 2006 et fuldt ejet datterselskab i Schibsted-koncernen. Frem til 2006 drev selskabet også biografer i Finland og Danmark; Dagmar Teatret og Kinopalæet, der begge blev solgt til Nordisk Film. Siden har man koncentreret om filmdistribution og varetager bl.a. distributionen af Focus Features og Warner Bros.' film i Skandinavien. I november 2010 blev det besluttet ikke at forlænge distributionsaftalen med Warner Bros hvilket betyder at selskabets afdeling for biografdistribution vil blive nedlagt i løbet af 2011, mens videodistributionen fortsætter med produktion og salg af titler fra bagkataloget.

I 2011 overtager Nordisk Film rettighederne til en masse af Sandrew Metronomes film bl.a. Min søsters børn og 3000 andre titler.

Schibsted solgte Sandrew Metronome i 2013 til et investeringsselskab.

Eksterne henvisninger 
 Sandrew Metronomes hjemmeside
 Min søsters børn lever videre hos Nordisk Film

Etableret i 1996
Filmselskaber fra Sverige
Schibsted
Kent Nikolajsen

Kent Nikolajsen (født 31. marts 1970 i Esbjerg, død 10. januar 2019 i Ringsted) var en dansk journalist, tidligere tv-vært og adminstrerende direktør for Metronome Productions.

Nikolajsen blev student fra Esbjerg Gymnasium og HF i 1989. Efter at have lavet lokal-tv i Esbjerg debuterede han professionelt som nyhedsvært på TV Syd og kom senere til TV 2/Bornholm og TV 2/Fyn inden han i 1995 blev ansat som sportsreporter i DR. Senere blev han vært på DR Sporten og i 2001-2002 på Rene Ord for Pengene. Siden 2005 har han været ansat hos Metronome, først som producent og siden 2007 som programchef. I 2009 blev han vicedirektør. I august 2013 blev han administrerende direktør for selskabet, som i dag hører under Shine Endemol Gruppen.

Kent fik konstateret spiserørscancer i sommeren 2018. Han døde 10. januar 2019, og efterlader sig kone og tre børn.

Referencer

Eksterne henvisninger 
 

Personer fra Esbjerg
Journalister fra Danmark
Studieværter fra Danmark
Erhvervsfolk fra Danmark
Tv-producenter fra Danmark
Ansatte i DR
Personer døde af kræft
Europamesterskabet i fodbold 2016 (mænd)

Europamesterskabet i fodbold 2016 var det 15. EM i fodbold. Det afholdtes i Frankrig fra 10. juni til 10. juli 2016.  Portugal vandt finalen over værtsnationen Frankrig efter 1-0 i forlænget spilletid. Finalekampen blev spillet på Frankrigs nationalstadion, Stade de France i Saint Denis. Målet blev scoret af Éder fra Portugal.

Kvalificerede hold

Valg af værtskab 
Den 28. maj 2010 udvalgte UEFA's eksekutivkomité Frankrig som turneringens værtsland. De øvrige kandidater til værtsskabet var Italien og Tyrkiet.

Frankrig havde foreslået afvikling i følgende byer:

Saint-Denis, Marseille, Lens, Paris, Saint-Etienne, Toulouse, Strasbourg, Nancy, Lyon, Lille, Bordeaux og Nice.

Spillesteder 

Europamesterskabet i fodbold 2016 afholdes på ti stadioner i ni forskellige byer:

Bemærk: Tilskuerkapaciteten er den der bruges under turneringen i 2016, og dette tal er ikke nødvendigvis det samme som den reelle kapacitet.

Noter

 – Værtsby ved VM i fodbold 1938
 – Værtsby ved VM i fodbold 1998
 – Værtsby ved Europamesterskabet i fodbold 1960
 – Værtsby ved Europamesterskabet i fodbold 1984
 – Værtsby ved Confederations Cup 2003
 – Alle tal er omtrentlige

Gruppespil 
UEFA annoncerende turneringskalenderen den 25. april 2014, og den blev bekræftet den 12. december 2015 efter den endelige lodtrækning. Alle tider er lokale, CEST (UTC+2).

Gruppevindere, to'er, og de fire bedste tre'ere avancerer til ottendedelsfinalerne.

Gruppe A

Gruppe B

Gruppe C

Gruppe D

Gruppe E

Gruppe F

Rangering af hold på 3. pladsen

Slutspil

Ottendedelsfinaler

Kvartfinaler

Semifinaler

Finale

Målscorere

Referencer
Clambake (album)

Clambake er et album fra november 1967 med Elvis Presley, udgivet af RCA med nummeret RCA LSP-LPM 3893. (LSP og LPM er RCA's betegnelse for hhv. stereo- eller monoplade, efterfulgt af et løbenummer, som her 3893).

Albummet, i form af en LP, kom på gaden samtidig med Presley-filmen Clambake. Alle LP'ens sange er indspillet i februar og september 1967 i RCA Studio B i Nashville, Tennessee.

Personerne bag albummet 
Folkene bag LP'en er:

 Felton Jarvis, producer
 Elvis Presley, sang
 Harold Bradley, guitar
 Jerry Reed, guitar
 Scotty Moore, guitar
 Chip Young, guitar
 Pete Drake, steel guitar
 Floyd Cramer, klaver
 Hoyt Hawkins, klaver
 Bob Moore, bas
 D.J. Fontana, trommer
 Murrey "Buddy" Harman, trommer
 Homer "Boots" Randolph, tenor sax
 Norm Ray, saxofon
 Charlie McCoy, mundharpe
 The Jordanaires, kor
 Millie Kirkham, kor
 June Page, kor
 Priscilla Hubbard, kor
 Ray Walker, kor
 Dolores Edgin, kor
 Will Hutchins, sang/kor

Sangene 
Albummet rummer, udover sangene fra filmen, tillige fire 'bonussange', hvoraf både "Guitar Man" og "Big Boss Man" blev udsendt på singleplade. RCA tog det usædvanlige skridt, at man lod "Guitar Man" blive åbningsnummeret på LP'en i stedet for titelmelodien "Clambake".

LP'en Clambake rummer følgende 12 sange:

Side 1 
 "Guitar Man" (Jerry Reed) ('bonussang'), indsp. 10. september 1967,
 "Clambake" (Ben Weisman, Sid Wayne), indsp. 21. februar 1967,
 "Who Needs Money" (Randy Starr), indsp. 22. februar 1967,
 "House That Has Everything" (Roy C. Bennett, Sid Tepper), indsp. 21. februar 1967,
 "Confidence" (Roy C. Bennett, Sid Tepper), indsp. 22. februar 1967,
 "Hey, Hey, Hey" (Joe Byers), indsp. 22. februar 1967.

Side 2 
 "You Don't Know Me" (Cindy Walker, Eddy Arnold), indsp. 11. september 1967,
 "The Girl I Never Loved" (Randy Starr), indsp. 21. februar 1967,
 "How Can You Lose What You Never Had" (Ben Weisman, Sid Wayne), indsp. 21. februar 1967,
 "Big Boss Man" (Al Smith, Luther Dixon) ('bonussang'), indsp. 10. september 1967,
 "Singing Tree" (A. Owens, A. Solberg) ('bonussang'), indsp. 11. september 1967,
 "Just Call Me Lonesome" (Rex Griffin) ('bonussang'), indsp. 10. september 1967.

"You Don't Know Me" blev i første omgang indspillet 21. februar 1967, men blev genindspillet den 11. september 1967. Det var genindspilningen der blev brugt i filmen og som blev udsendt på soundtracket. Indspilningen fra 21. februar blev i 1994 udsendt af RCA på albummet Double Features: Kissin' Cousins/Clambake/Stay Away, Joe.

"Who Needs Money" er en duet med Elvis og Will Hutchins, der spiller en mindre rolle i filmen.

Referencer 

Elvis Presley-albums
Sneglebælg

Sneglebælg (Medicago) er en slægt med ca. 90 arter, der er udbredt i store dele af det tørre, subtropiske bælte, men med tyngedpunktet i egnene omkring Middelhavet. Det er en- eller flerårige, urteagtige planter (eller i visse tilfælde: buske) med spredt- eller spiralstillede blade, der er trekoblede som hos kløver. Småbladenes rand er fint tandet, og akselbladene er frie, men sammenvoksede med bladstilken. Blomsterne sidder oftest samlet i klase- eller hovedagtige stande, og de kortstilkede blomster er uregelmæssige og 5-tallige. Bægerbladene er klokkeformet sammenvoksede, mens de er gule eller blå til purpurfarvede kronblade danner en typisk ærteblomst. Frugten er en bælg, der oftest er snegleagtigt sammenrullet. Nogle få arters bælge er dog blot krummet seglformet. Bælgene rummer 3-15 frø.

 Plettet sneglebælg (Medicago arabica)
 Træsneglebælg (Medicago arborea)
 Humlesneglebælg (Medicago lupulina)
 Liden sneglebælg (Medicago minima)
 Skivesneglebælg (Medicago orbicularis)
 Krogsneglebælg (Medicago polymorpha)
 Lucerne (Medicago sativa)
 Skjoldsneglebælg (Medicago scutellata)
 Tøndesneglebælg (Medicago truncatula)

Ærteblomst-familien
Mesterholdenes Europa Cup i håndbold 1967-68 (mænd)

Mesterholdenes Europa Cup i håndbold 1967–68 var den niende udgave af Mesterholdenes Europa Cup i håndbold for mænd. Turneringen havde deltagelse af 22 klubhold, der var blevet nationale mestre sæsonen forinden. Turneringen blev afviklet som en cupturnering, hvor opgørende til og med semifinalerne blev afgjort over to kampe (ude og hjemme), mens finalen blev afgjort i én kamp på neutral bane.

Turneringen blev vundet af Steaua Bucuresti fra Rumænien, som i finalen i Frankfurt am Main vandt 13-11 over Dukla Praha fra Tjekkoslovakiet, som dermed tabte i finalen for anden sæson i træk. Det var første gang at Steaua Bucuresti vandt Mesterholdenes Europa Cup.

Danmarks repræsentant i turneringen var HG fra København, som tabte i 1/16-finalen til de senere semifinalister SC Dynamo Berlin med 46-49 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Frankfurt am Main, Vesttyskland.

Kilder / eksterne henvisninger 
 World Handball Archive – Men Handball European Champions Cup 1968

1967-68 (mænd)
Håndbold i 1967
Håndbold i 1968
Roger Fry

Roger Eliot Fry (født 14. december 1866, død 9. september 1934) var en engelsk maler, kritiker, pædagog og museumsmand. Han var medlem af Bloomsburygruppen.

Fry var kunstkritiker på Athenaeum 1901 og virkede ved Metropolitan Museum of Art 1906-10. Han var redaktør på The Burlington Magazine 1910-19, forstander for Omega Workshops (et kooperativ af kunsthåndværkere) 1913 og Slade-professor ved Cambridge 1933.

Fry og Clive Bell var blandt formalismens fremmeste fortalere. Fry skrev monografier over Cézanne og Matisse og opsatser som betonede kunstværkernes formelle kvaliteter. Han fik stor indflydelse på det engelske kunstliv.

Eksterne henvisninger 

 
 Fry hos Artcyclopedia.com

Kunstnere fra England
Museumsfolk fra Storbritannien
Faglitterære forfattere fra England
Kunstkritikere
Wafaiyya

Wafā'īyya (Tyrkisk: Vefâîlik) var en heterodoks sufi-orden, som blev grundlagt af Abu'l Wafā' i 1000-tallet. Efter Abu'l Wafās død, levede ordenen videre igennem hans Dede Garkın og hans apostel (halife) Bābā Ilyās, som i 1240 gjorde oprør mod det Seljukiske Rige.

Ifølge Ahmet Yaşar Ocak var wafā'īyya-ordenen i den første halvdel af 1300-tallet repræsenteret af mindst to i to forskellige centrer:

1. Af Şeyh Edebalı ved Bilecik-området i det osmanniske selvstyre.
2. Af Elvan Çelebi (Bābā Ilyās' oldebarn) ved Mecidözü-området i Eretna-selvstyret.

Ahmet Yaşar Ocak påstår også, at Hājī Bektāsh måske var wafā'ī-dervish. Af andre kendte wafā'ī-dervisher er Geyikli Bābā fra det 14. århundrede.

De viser, at wafā'īyya var meget udbredt i Anatolien frem til det 14. århundrede. Der er også  eksempler på nogle alevitiske autorisations-certifikater (icâzetnâme), der stammer fra det 14. århundrede og som føres tilbages til Abu'l Wafā'.

Referencer 

Alevisme
Sufisme
Eric Addo

Eric Pappoe Addo (født 12. november 1978 i Accra, Ghana) er en tidligere ghanesisk fodboldspiller, der spillede som midterforsvarer. I løbet af sin karriere har han optrådt for Noble Harrics, Club Brugge, PSV Eindhoven, Roda og FC Eindhoven samt for det ghanesiske landshold

Landshold 
Addo nåede af spille 45 kampe for Ghanas landshold, som han debuterede for i 2003. Han har repræsenteret sit land ved både VM i 2006 i Tyskland samt Africa Cup of Nations i både 2008 og 2010.

Eksterne henvisninger 
 FIFA.com spillerinfo 
 Soccerbase.com spillerinfo 

Fodboldspillere fra Ghana
Personer fra Accra
Deltagere ved verdensmesterskabet i fodbold 2006
Fodboldspillere fra Club Brugge
Fodboldspillere fra PSV Eindhoven
Fodboldspillere fra Roda JC